LOPSLAG

Søger efter en værdi i kolonnen længst til venstre i en matrix og returnerer en værdi i den samme række
fra en kolonne, som du angiver i tabellen. Brug LOPSLAG frem for VOPSLAG,
når sammenligningsværdierne findes i en kolonne til venstre for de
data, du vil finde.

L i LOPSLAG står for "Lodret."

Syntaks

LOPSLAG(opslagsværdi;tabelmatrix;kolonneindeks_nr;sorteret)

Opslagsværdi    er den værdi, der skal findes i matrixens
første kolonne. Opslagsværdi kan være en værdi, en reference
eller en tekststreng.

Tabelmatrix    er den datatabel, hvori der skal søges
efter data. Brug en reference til et område eller et områdenavn,
f.eks. Database eller Liste.

·
Hvis sorteret er SAND, skal værdierne i
den første kolonne af tabelmatrix placeres i stigende
rækkefølge: ..., -2, -1, 0, 1, 2, ..., A-Å, FALSK, SAND,
ellers returnerer LOPSLAG muligvis ikke den rigtige værdi. Hvis sorteret
er FALSK, behøver du ikke at sortere værdierne i tabelmatrix.

·
Værdierne kan sorteres i stigende
rækkefølge, hvis du vælger kommandoen Sorter i menuen
Data og derefter markerer Stigende.

·
Værdierne i den første kolonne af
tabelmatrix kan være tekst, tal eller logiske værdier.

·
Store og små bogstaver er
ækvivalente.

Kolonneindeks_nr    er kolonnenummeret i tabelmatrix, hvorfra
den tilsvarende værdi skal returneres. Et kolonneindeks_nr på 1
returnerer værdien i den første kolonne af tabelmatrix, mens et
kolonneindeks_nr på 2 returnerer værdien i den anden kolonne af
tabelmatrix osv. Hvis kolonneindeks_nr er mindre end 1, returnerer LOPSLAG
fejlværdien #VÆRDI!. Hvis kolonneindeks_nr er større end
antallet af kolonner i tabelmatrix, returnerer LOPSLAG fejlværdien
#REFERENCE!.

Sorteret    er en logisk værdi, der angiver, om LOPSLAG
skal søge efter en præcis værdi eller en tilnærmet
værdi. Hvis SAND eller udeladt, returneres en tilnærmet
værdi. Det vil sige, at hvis der ikke findes en præcis værdi,
returneres den næststørste værdi, der er mindre end
opslagsværdi. Hvis FALSK, vil LOPSLAG søge efter en præcis
værdi. Hvis der ikke findes en præcis værdi, returneres
fejlværdien #I/T.

Bemærk!

Hvis LOPSLAG ikke kan finde
opslagsværdi, og sorteret er SAND, anvendes den største
værdi, der er mindre end eller lig med opslagsværdi.

Hvis opslagsværdi er
mindre end den mindste værdi i den første kolonne af
tabelmatrix, returnerer LOPSLAG fejlværdien #I/T.

Hvis LOPSLAG ikke kan finde
opslagsværdi, og sorteret er FALSK, returnerer LOPSLAG værdien
#I/T.

Eksempel

Det kan være lettere at forstå eksemplet, hvis du kopierer det
til et tomt regneark.

Sådan
gør du

Opret en tom projektmappe
eller et tomt regneark.

Marker eksemplet i
Hjælp. Du må ikke markere række- eller
kolonneoverskrifterne.

Tryk på CTRL+C.

Marker celle A1 i
regnearket, og tryk på CTRL+V.

Hvis du vil skifte mellem
visning af resultaterne og visning af de formler, der returnerer
resultaterne, skal du trykke på CTRL+` (accent grave) eller pege
på Formelrevision i menuen Funktioner. Klik derefter
på Tilstand for formelrevision.

I eksemplet anvendes værdier for luft ved 1 atm tryk.

(matrix: Bruges til at bygge en enkelt formel, der giver
flere resultater eller arbejder ud fra en gruppe af argumenter, der er
arrangeret i rækker og kolonner. Et matrixområde er fælles om
en formel. En matrixkonstant er en gruppe af konstanter, der bruges som et
argument.)